**Bestyrelsesmøder i afdeling 262-0, Højager**

**Referat af møde nr. 1, d. 8. april 2024**

Til stede: Karl Erik, Anne-Grethe, Bente, Tina, Berit (referent)

Lokalinspektør Morten Pedersen

Dagsorden:

1. Konstituering

2. Ekstraordinært afdelingsmøde d. 18. april

3. Nyt fra Lejerbo og aktuelle sager

4. Henvendelser fra beboere

5. Økonomi 2023-24

6. Møder i 2024

7. Eventuelt

**1. Konstituering**

Karl Erik fortsætter som formand og Berit som fast referent.

**2. Ekstraordinært afdelingsmøde d. 18. april**

Mødeindkaldelse dateret d. 27. marts er omdelt. Vi afventer materiale fra Lejerbo med beskrivelse af ændringer i projektet vedrørende udskiftning af rør, herunder huslejekonsekvenser. Dette materiale skal omdeles senest d. 11. april.

Vi fik i efteråret 2022 tilsagn fra Lejerbo Frederiksborgs dispositionsfond om støtte til projektet i form af 4 millioner over 10 år. Da budgettet for det reviderede projekt er højere, beslutter bestyrelsen at søge om 1 million mere.

**3. Nyt fra Lejerbo og aktuelle sager**

**Badeværelser**

Hillerød Kommune har nu godkendt kollektiv råderet på 15 nye badeværelser. Lokalinspektørkontoret foretager diverse opmålinger i en udvalgt bolig og skriver derefter ud til beboerne.

**Sternbrædder og trapper**

Maling og reparationer går i gang i gruppe 5, når vejret tillader det.

**Grøn plan**

Tilretning for 2024:

* Græsslåning/vertikalskæring på arealer én gang årligt udføres i uge 38 med efterfølgende fjerning af græsset
* Muldvarpe bekæmpes ikke med gift eller fælder. Denne strategi evalueres efter 1 år.
* Søen observeres og grødeskæres eventuelt til efteråret.
* Ahorn bekæmpes overalt.
* Træer over 5-6 meter gennemgås for evt. fældning.

**Ladestandere**

Der er opsat 2 stk. ved skolen. Det undersøges, om de er offentligt tilgængelige.

**Skimmelsvamp**

Morten oplyser, at der for 3. gang er konstateret skimmel i den samme bolig. Det besluttes, at opsætte ventiler til genvex ventilation i et forsøg.

**Opfølgning fra afdelingsmøde d. 28. februar:**

* Skilte med parkeringsregler.

Bestyrelsen beslutter, at der ikke skal skiltes pga. manglende mulighed for håndhævelse. Det vurderes desuden, at der ikke er problemer med parkring af biler over 3.500 kg.

* Manglende striber på p-pladser.

Lejerbo er i gang med at male op.

* Container til tøj til direkte genbrug.

Det undersøges, om der kan blive opsat en container ved skolen igen. Den nærmeste container er på nuværende tidspunkt på den lille p-plads ved Meny.

* Affaldssortering i Fælleshuset.

Lejerbo leverer en grøn spand til madaffald.

**4. Henvendelser fra beboere**

Ingen henvendelser.

**5. Økonomi 2024-25**

Gennemgang af opdateret status. Alt OK.

**6. Møder i 2024**

Næste bestyrelsesmøde er torsdag d. 30. maj kl. 19-

Åbent udendørs bestyrelsesmøde afholdes i august.

**7. Eventuelt**

Karl Erik har d. 13. marts deltaget i Beboerdemokratiets Dag hos Hillerød Kommune med repræsentanter fra kommunen (politikere og medarbejdere) og beboerdemokrater fra de almene boligselskaber. Der blev drøftet så forskellige emner som biodiversitet, bekymringshenvendelser vedrørende beboere med psykisk sygdom og diverse lokale sundhedssamarbejder.

Karl Erik, Anne-Grethe og Berit har d. 20. marts deltaget i Lejerbo Frederiksborgs repræsentantskabsmøde.